ཐེངས་ཤིག་ལ་མགོན་སྐྱབས་ཀྱིས་ང་ལ་འདྲི་རྒྱུར།ཁྱེད་ཀྱི་ཨ་ཕ་དང་མ་ཡར་གཉིས་ཀྱིས་རྡུང་རེས་བྱེད་ཨེ་མྱོང་ཟེར།ངས་ཁོས་འདི་ལྟར་འདྲི་དོན་ཅི་ཡིན་པའང་གསལ་བོར་ཤེས་ཏེ།མགོན་སྐྱབས་ཀྱི་ཕ་མ་གཉིས་ཀྱིས་ནམ་རྒྱུན་གཟའ་འཁོན་བྱེད་པ་རྒྱུན་མི་ཆད་པར་འདུག་ཅིང་།ཁོང་ཚང་གིས་བཟའ་འཁོན་བྱེད་ཐེངས་རེར་མགོན་སྐྱབས་ཀྱི་གདོང་ལ་ཧ་ཅང་ཡིད་ཕམ་ཞིང་སེམས་མི་སྐྱིད་པའི་ཉམས་ཤིག་ཤར་འདུགསྐབས་དེ་དག་ཏུ་ངས་སེམས་གཏིང་ནས་ཁོ་རང་ལ་གདུང་སེམས་བྱེད་པ་དང་རོགས་རམ་བྱེད་འདོད་པའི་འདུན་པ་ཞིག་དབང་མེད་དུ་སྐྱེས་འོང་།ངོ་མ་བཤད་ན་ངའི་ཨ་ཕ་དང་མ་ཡར་གཉིས་ཀྱིས་ད་བར་དུ་རྡུང་རེས་གཏན་ནས་རྒྱག་མ་མྱོང་ལ་རྗེས་ཕྱོགས་ནས་ཀྱངགཏན་ནས་རྒྱག་མི་སྲིད་ཅེས་མནའ་སྐྱེལ་ཐུབ།ཐ་ན་ཨ་ཕས་མ་ཡར་ལ་སྡིགས་མོ་ཙམ་ཡང་བྱེད་པའང་ཐོས་མ་མྱོང་ལ་མ་ཡར་གྱིས་ཨ་ཕ་ལ་ལེ་བདའ་བྱེད་པ་ཡང་ཐོས་མ་མྱོང་།དེ་བས་ངས་མགོན་སྐྱབས་ལ་ལན་འདེབས་དུས་ཀྱང་དེ་དོན་དྲང་མོར་བཤད་པ་ཡིན།འོན་ཀྱང་ངས་ཁོས་དེ་ལྟར་འདྲི་དོན་ཅི་ཡིན་པ་གསལ་བོར་མི་ཤེས་པས་ཕྱིར་ལྡོག་སྟེ་ཁྱོད་ཀྱིས་དེ་ལྟར་འདྲི་དོན་ཅི་ཡིན་ཞེས་དྲིས་པ་ཡིན།